# **MØTEREFERAT SU-MØTE 09.01.24**

Tilstede: Monika, Jan Ove, Ole Kristian, Rune, Marte Marii, Silje (FAU-representanter), Heidi, David Kristen, Mathias, Tristan (elevrepresentanter), Sondre, Berit, Eirin (ansatterepresentanter) og Peder Evjen (politikerrepresentant).

**SAK 1 – Skolekretsgrenser:**

* Selbu kommune har ikke en forskrift som fastslår område for skolekretsgrenser. SU er bedt om å sende inn innspill angående grensene på høring til Selbu kommune. Høringsfrist er 17.01.24, forskriften behandles i kommunestyret 26.02.24.
* Gjennomgang av gjeldende kartgrenser. Tidligere og nåværende grense har vært Tømraelva. Skolekretsen Bell skole har et stort område ift. Selbustrand skole.
* SU enige om at skolekretsgrensen bør utvides, argumenter for dette:
	+ SU kommer med forslag om at skolekretsgrensen utvides til Garbergelva.
	+ Selbustrand skole (foresatte, elever og ansatte) ønsker flere elever og har kapasitet til dette. Det optimale hadde vært om elevtallet hadde holdt seg på rundt 70 elever.
	+ Folketallet i Selbu har økt de siste årene, hovedsakelig pga. tilflytning. Dette merkes også på barneskolene, spesielt på Bell skole.
	+ Selbustrand er den eneste kretsen som står «alene». Vikvarvet, Flora, Mebond, Øverbygda og Innbygda er samlet på en skole. Positivt for elever ved Selbustrand skole med utvidelse og flere elever.
	+ Elevene selv ønsker seg flere elever og ser på dette som positivt.
	+ Ingen utfordringer knyttet til logistikk dersom grensen utvides; bussen går forbi og det ses ikke som noe problem at samme buss skal kjøre runden Øver- og Ner Innbygdvegen før/etter skolen.
	+ Ingen vesentlig forskjell for foresatte å bringe barn til SFO på Selbustrand skole kontra Bell Skole.
	+ Noen elever langs denne strekningen har blitt søkt over til Selbustrand skole tidligere også.

**SAK 2 – Nasjonale prøver 5.trinn:**

* Elevene får oppgaver i norsk, engelsk og matematikk.
* De fleste elever har i år og tidligere år ligger på midten, nivå 2.
* Resultater i Selbu: litt færre på øverste nivå (nivå 3) enn landet for øvrig.
* Det er ambisjoner om å øke nivået på Selbustrand skole.
* De nasjonale prøvene gir også lærere en «oversikt» over hva de skal fokusere på fremover, hva elevene mangler kunnskap om.

**SAK 3 – Nettvett**

* Har vært et ønske fra FAU om et større foreldremøte med nettvett som tema, dette gjennomføres til våren.
* Gaming er en stor del av hverdagen til våre elever, uansett kjønn og alder.
* Mange forbinder gaming med noe negativt, men dette skaper både læringssituasjoner og er en sosial arena.
* Fikk høre om elevenes erfaringer og synspunkt på nettvett og gaming.
	+ Mange er bevisst på den «skumle» delen av nettet.
	+ Lite opplevelser av mobbing og uenigheter når det spilles, elevene sier de spiller med venner og ikke ukjente.
	+ Lærere har enkelte (sjeldne) ganger opplevd at det har skjedd negative hendelser under spilling der det har vært behov for samtale/konfliktløsning mellom elevene det gjelder på skolen i etterkant.